Diari Oficial de la Generalitat Valenciana


Sumari del DOGV 369, del 28-04-1986 (1986/806098)

DECRET 39/1986, de 21 de març, del Consell de la Generalitat Valenciana, pel qual s'accepta la cessió d'ús a títol gratuït i per 30 anys d'una finca denominada <<Masia del Puig>> en el terme municipal d'Ares del Maestre, efectuada per l'Excma. Diputació de Castelló, per a la construcció d'un Centre Rural de Rehabilitació de Drogodependents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/03/21/39/dof/vci/html**

### Dades del document

Número de DOGV
:   369

Data del DOGV
:   28-04-1986

Secció del DOGV
:   DISPOSICIONS GENERALS

Número del document
:   1986/806098


Data del document
:   21-03-1986

Organisme emissor
:   Conselleria d'Economia i Hisenda

Tipus de document
:   Decret

Decret 39/1986, de 21 de març, del Consell de la Generalitat Valenciana, pel qual s'acepta la cessió d'ús a títol gratuït i per 30 anys d'una finca denominada "Masia del Puig" en el terme municipal d'Ares del Maestre, efectuada per l'Excma. Diputació de Castelló, per a la construcció d'un Centre Rural de Rehabilitació de Drogodependents.  
L'Excma. Diputació Provincial de Castelló, en sessions plenàries celebrades el dia 27 d'agost de 1985 i 28 de gener de 1986, acordà de cedir gratuïtament a la Generalitat Valenciana per 30 anys l'ús d'una finca de la seua propietat, denominada «Masia del Puig», situada en el terme municipal d'ares del Maestre. Aquesta finca se cedeix amb la finalitat determinant de construir en el termini de cinc anys un Centre Rural de Rehabilitació de Drogodependents, destinació que haurà de mantenir-se durant els següents vint-i-cinc anys.  
A petició del Conseller de Treball i Seguretat Social s'iniciaren els tràmits legals adients per a l'acceptació i formalització de la cessió gratuïta de la finca a favor de la Generalitat Valenciana.  
D'acord amb el que disposen els articles segon i nové del Decret del Consell 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 24 de la Llei del Patrimoni de l'Estat i 55 del seu Reglament, correspon al Consell l'acceptació de la cessió d'ús a títol gratuït, objecte d'aquest Decret.  
En atenció d'aquests motius, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 21 de març de 1986,  
DECRETE:  
Article primer  
Hom accepta la cessió d'ús a títol gratuït, efectuada per l'Excma. Diputació Provincial de Castelló, a favor de la Generalitat Valenciana, de l'immoble següent:  
Masia titulada «Masia del Puig», situada en el terme d'Ares del Maestre, partida de les Rambles, que consta d'edificis habitables, pal·lars, corrals i demés que dins dels seus límits es convé; té una superfície de cent cinquanta hectàrees, cinquanta-nou àrees, trenta-nou centiàrees; confronta, Est i Sud, Rambla de Carbonera i terres de la Masia dels hereus de Tomàs Puig; Oest, Forest Comuna i terres de la Masia dita Barranc dels Orts; i Nord, terres de la Masia d'Orenga. Dins d'aquesta finca n'hi ha una parcel·la de seixanta-tres metres quadrats propietat d'Hidroelèctrica Espanyola, SA, que se segregaren d'aquesta finca.  
La finca descrita està gravada:  
a) Amb cens consignatiu, redimible, a favor de la Sra. Josefa Adell Vineja, pel capital de 50.000 (cinquanta mil) pessetes, el cost anual del qual és el valor de 12 cafissos de blat de primera qualitat al preu màxim fixat oficialment, el qual és satisfet per l'Excma. Diputació Provincial de Castelló i seguirà al seu càrrec.  
b) Hi ha una parcel·la ocupada per un dipósit d'aigua potable que subministra la població de Villar de Canes, que revertirà a la Diputació en el moment que per qualsevol causa desaparega aquest dipòsit.  
c) Servitud d'entrada de vehicles i persones, així com possibles canalitzacions subterrànies de mitja i baixa tensió, aquesta servitud s'inicia des de la carretera de Villafranca a Castelló, que transcorrien per dins de la finca fins alcançar la finca segregada, propietat d'Hidroelèctrica Espanyola, SA, amb una amplària en tot l'accés de cinc metres.  
Aquestes càrregues, segons es desprèn de la documentació i els plans que obren en l'expedient, no impedeixen el compliment i el normal funcionament de la finalitat per a la qual la finca és cedida.  
Article segon  
La construcció del Centre Rural de Rehabilitació de Drogodependents, finalitat determinant de la cessió d'ús dels terrenys, haurà d'estar acabada en el termini màxim de cinc anys i la destinació es mantindrà durant els vint-i-cinc anys següents, revertint abans el seu ús a la Diputació en cas de no complir-se l'esmentada finalitat.  
Passat aquest termini de trenta anys, la cessió quedarà extingida de ple dret i sense caldre avís previ, tot quedant a benefici de la Diputació les obres d'adaptació o reforma de qualsevol tipus de millora que en la finca s'hi hagués efectuat, cas que així fos i per raó de la destinació a la qual s'adscriuen.  
Article tercer  
El dret d'ús de l'immoble haurà d'incorporar-se a l'Inventari General de Béns i Drets de la Generalitat Valenciana.  
Article quart  
La Conselleria d'Economia i Hisenda durà a terme els tràmits necessaris per a l'efectivitat de tot el que disposa aquest Decret.  
València, a 21 de març de 1986.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI